
	Comisia pentru buget, finanţe şi bănci
	
	Bucureşti,      30.03.2005    

Nr. 22/133


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr. 9/2005 pentru modificarea Ordonanţei de urgenţă a Guvernului nr. 45/2003 privind finanţele publice locale, cu care comisia noastră a fost sesizată în fond cu adresa Biroului Permanent nr.  PLX. 100 din 23 martie 2005.
	PREŞEDINTE,

Mihai Nicolae Tănăsescu

Comisia pentru Buget,

Finanţe şi Bănci
Bucureşti,        30.03.2005 

Nr. 133
RAPORT

asupra proiectului de Lege privind aprobarea Ordonanţei Guvernului

nr. 9/2005 pentru modificarea Ordonanţei de urgenţă a Guvernului

nr. 45/2003 privind finanţele publice locale
Cu adresa nr. PLX. 100 din 23 martie 2005, Biroul permanent, conform art. 89 şi 108 din Regulamentul Camerei Deputaţilor, republicat, a sesizat în procedută de urgenţă pentru examinare şi avizare în fond, Comisia pentru buget, finanţe şi bănci cu Proiectului de Lege privind aprobarea Ordonanţei Guvernului nr. 9/2005 pentru modificarea Ordonanţei de urgenţă a Guvernului nr. 45/2003 privind finanţele publice locale.

La întocmirea raportului s-a avut în vedere avizul Consiliului Legislativ.

Prezentul Proiect de Lege are ca obiect de reglementare modificarea prevederilor referitoare la cotele defalcate din impozitul pe venit cu scopul menţinerii nivelului veniturilor bugetelor locale programate iniţial pentru anul 2005.

Proiectul de Lege face parte din categoria legilor organice, potrivit art. 76 din Constituţia României, republicată.

La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor, domnul Cojoc Marin – director general adjunct la Ministerul Finanţelor Publice .

La lucrările comisiei au fost prezenţi un număr de 25 deputaţi, din totalul de 27 membri ai comisiei.

Raportul comisiei a fost adoptat cu  unanimitate de voturi.

Proiectul  de Lege a fost adoptat de Senat în şedinţa din data de 21 martie 2005.

Proiectul  de lege, potrivit art. 75 alin (1) şi (3) din Constituţia României, republicată şi art. 86 din Regulamentul Camerei Deputaţilor, este de competenţa decizională a Camerei Deputaţilor.
În urma dezbaterii Proiectului de Lege privind aprobarea Ordonanţei Guvernului nr. 9/2005 pentru modificarea Ordonanţei de urgenţă a Guvernului  nr. 45/2003 privind finanţele publice locale, în şedinţa din data 30.03.2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.

	PREŞEDINTE,

Minai Nicolae Tănăsescu
	SECRETAR,

Radu Cătălin Drăguş


                                                                                                                                                                      Expert parlamentar:
                                                                                                                                                                       Ene Giorgiana

